கேள்வி: தேனீச்சிகிச்சை பற்றி நீங்கள் என்ன அறிந்துள்ளீர்கள்?
பதில்: படிமம்:Apiterapia1.png தேனீச்சிகிச்சை (Apitherapy) என்பது தேன், மகரந்தம், ''புரோபோலிஸ்'', அரசகூழ்மம் மற்றும் தேனீ நச்சு உள்ளிட்ட தேனீ தயாரிப்புகளை மருந்தாக பயன்படுத்தும் மாற்று மருத்துவத்தின் வகைகளுள் ஒன்றாகும். தேனீச்சிகிச்சையின் ஆதரவாளர்கள் இதனுடைய சுகாதார நலன்களுக்காக உரிமைகோருகின்றனர். போதுமான அறிவியல் அடிப்படை ஆதரமில்லையாகையால் இம்முறை ஆதரிக்கப்படவில்லை.
கேள்வி: தேனீச்சிகிச்சை - வரலாறு பற்றி நீங்கள் என்ன அறிந்துள்ளீர்கள்?
பதில்: தேன் மற்றும் தேனீ வளர்ப்பில் கிடைக்கும் பொருட்களின் மருத்துவ பண்புகள் மற்றும் பயன்பாடுகள் குறித்த குறிப்புகளைச் சீனா, கொரியா, உருசியா, எகிப்து மற்றும் கிரேக்கம் பாரம்பரிய மருத்துவ முறைகளில் காணலாம். இப்போக்கிரட்டீசு மற்றும் கலென் காலங்களிலிருந்து தேனீச்சிகிச்சை நடைமுறையில் உள்ளது. தேனீ நச்சு நவீன பயன்பாடு ஆஸ்திரியா மருத்துவர் ''பிலிப் டெர்க்கின்'' 1888ஆம் ஆண்டு கட்டுரையான "தேனீ குச்சிகள் மற்றும் வாத நோய்களுக்கு இடையில் ஒரு விசித்திரமான தொடர்பு" அறியலாம். ஆனால் இவரது கூற்றுக்கள் முறையான மருத்துவ பரிசோதனைகளில் சோதிக்கப்படவில்லை. அங்கேரி மருத்துவர் ''போடாக் எப் பெக்'' 1935ல் ”தேனீ நச்சு சிகிச்சை" எனும் சொல்லினை அறிமுகப்படுத்தினார். தேனீ வளர்க்கும் ''சார்லஸ் மிராசு'' (1905-1999) தேனீ நச்சுச் சிகிச்சையினை பயன்படுத்தினார். 1957ஆம் ஆண்டில் உருசிய சுகாதார அமைச்சகம் ''நிக்கோலே ஆர்டெமோ''வின் தேனீ விசச் சிகிச்சைக்கான வழிமுறைகளை” அனுமதித்தது. இவற்றைக் குறிப்பிட்ட சில நோய்களுக்கு ப்பயன்படுத்தவும் அனுமதித்தது.
கேள்வி: தேனீச்சிகிச்சை - சுகாதார உரிமைகோரல் பற்றி தகவல் சொல்.
பதில்: தேனீச் சிகிச்சை மாற்று மருத்துவத்தில் பல பயன்பாடுகளைக் கொண்டுள்ளது. இருப்பினும் இதன் பயன்பாடு குறித்த அறிவியல் தொடர்பான சான்றுகளால் ஆதரிக்கப்படவில்லை. தேனீ நச்சு அல்லது பிற தேனீ தயாரிப்புகள் புற்றுநோய் சிகிச்சை அல்லது தடுப்புக்குப் பயனற்றவை. பொதுவாக, காயம் சிகிச்சையில் தேனைப் பயன்படுத்துவதற்கான சான்றுகள் மிகவும் குறைவாக உள்ளதால் உறுதியான முடிவுகளை எடுக்க இயலவில்லை.